Alle skatter har potentielt forvridende effekter, og formueskatten kan også have forvridende effekter ift. investeringer og opsparing, som mindskes når formue beskattes. Men dette skal holdes op imod, hvor mange penge en beskeden formueskat på 1 pct., som kun rammer under ½ pct. af befolkningen, giver: 16 mia. kr. efter de negative forvridninger i form af adfærdseffekter er indregnet i provenuet. De 16 mia. kr. kan bruges på ting, der også er godt for samfundsøkonomien. Ikke mindst i de fattigste lande, hvor pengene kan gøre meget stor gavn ift. investeringer i uddannelse og infrastruktur, som gør landene meget mere produktive.